
HATÁROZAT

Szentendre Város Önkormányzat Polgármesterének Volszki Ágnes ápolási díj ügyében Szentendrén, 2010. június 08-án kelt 05-850-5/2010. számú határozatát Szentendre Város Önkormányzat Képviselő-testülete

helybenhagyja.

A határozat a közléssel jogerős, azzal szemben fellebbezésnek helye nincs. A határozat bírósági felülvizsgálatát az ügyfél jogszabálysértésre hivatkozással kezdeményezheti. A keresetlevelet a Pest Megyei Bíróságnak (1443 Budapest, Thököly út 94. Pf. 177.) címezve Szentendre Város Önkormányzat Polgármesteri Hivatalában a határozat közlésétől számított 30 napon belül lehet benyújtani vagy ajánlott küldeményként postára adni. A keresetlevél benyújtásának a döntés végrehajtására nincs halasztó hatálya.

INDOKOLÁS

Volszki Ágnes kérelmében ápolási díjra való jogosultságának megállapítását kérte 2010.02.18-án a szociális igazgatásról és szociális ellátásokról szóló 1993. évi III. tv. (továbbiakban: Szt.) 43/b. § (1) bekezdése valamint Szentendre Város Önkormányzat Képviselő-testületének a pénzbeli és természetbeni szociális és gyermekvédelmi ellátásokról szóló 51/2006. (XII. 15.) Önk. számú rendeletének (továbbiakban:R.) 18. §-ában foglaltak alapján.

Volszki Ágnes édesanyját – Volszki Tibornét (szül.: ……….., …………) – kívánja ápolni.

A Szt. 43/b. § (1) bekezdése alapján ápolási díjra jogosult az a személy, akinek esetében a települési önkormányzat rendeletében meghatározott feltételek fennállnak.

A R. 3. § (3) bek. alapján a kérelmező a kérelem benyújtásakor – a pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet (továbbiakban: Szoc.vhr.) alapján – köteles nyilatkozni saját és családja vagyoni viszonyairól (továbbiakban: vagyonnyilatkozat). A R. 3. § (5) bekezdés alapján szociális ellátásra nem jogosult az, aki vagy akinek családja a Szt. 4. § (1) bekezdés b) pontjában meghatározott vagyonnal rendelkezik. A Szt. hivatkozott rendelkezése alapján 2010-ben a hasznosítható ingatlan-jármű, továbbá vagyon értékű jog külön-külön számított forgalmi értéke az öregségi nyugdíj mindenkori legkisebb összegének harmincszorosát, azaz 855.000,-Ft-ot, vagy együttes forgalmi értéke az öregségi nyugdíj mindenkori legkisebb összegének nyolcvanszorosát azaz 2.280.000,-Ft-ot nem haladhatja meg. 

Volszki Ágnes a kérelméhez benyújtott saját és családja vagyoni viszonyaira vonatkozó vagyonnyilatkozatokban arról nyilatkozott, hogy vagyonnal nem rendelkezik.

A R. 18. § (2) bekezdése alapján kérelmezőnél a Szociális és Családvédelmi Munkacsoport környezettanulmányt végez. A környezettanulmány elvégzésére a megkeresést 2010.02.25-én megküldtem a Munkacsoport részére. A Munkacsoport részéről a Munkacsoport elnöke 2010. 05. 22-én környezettanulmányt végzett. 

A környezettanulmányról felvett jegyzőkönyv az alábbiakat tartalmazza: 

„Kérelmező lakcímkártyája alapján lakóhelye: …………; tartózkodási helye:……….. Kérelmező …………….. alatt tartózkodik, a kérelemben megjelölt tartózkodási helyen. A lakás tulajdonosa a kérelmező fia. A …………. alatti ingatlan a kérelmező két fiának tulajdonában van. Az ápoltnak jelenleg az ……………-ban újítják fel a lakását. 

Indoklás, javaslat: Amíg a kérelmező 8 órában dolgozott, addig a család megoldotta az ápolást. Most, hogy nincs munkája, kéri az ápolási díjat. Mivel az anya ápolásra jogosult, nincs lehetőség a nemleges javaslatra! Kérem a jogosultság felülvizsgálatát vagyoni helyzetre való tekintettel!”

A jelzés alapján a hivatalból beszerezhető adatok alapján megállapítottuk, hogy Kérelmezőnek egy 17 éves és egy 29 éves fia van. Fiai egy 87 m2-es és egy 54 m2-es szentendrei öröklakás (Barackos út 20/a. sz. alatti 4098/8/A/1 és 4098/8/A/4 hrsz) tulajdonosai, a jelenleg is kiskorú gyermek az ingatlanok ¾ tulajdoni hányadával, a nagyobbik gyermek az ingatlanok ¼ tulajdoni hányadával rendelkezik. Kérelmező minkét ingatlan ¾ tulajdoni hányadát illető haszonélvezeti joggal rendelkezik. Mindkét ingatlant 2000-ben szerezték. A nyilvántartás szerint Kérelmező állandó lakcíme: ………….., tartózkodási helye: ……….., fiai állandó lakcíme: ……….. Nagyobbik fia a fenti ingatlanon túlmenően rendelkezik még egy lakás tulajdonjogával az ………….. szám alatt (4369 hrsz-en található lakások egyike), melyre Kérelmező szintén haszonélvezeti joggal rendelkezik (szerzési év: 2007.), de mivel nyilatkozata szerint (bár lakcíme nem ezt igazolja) ez az általa lakott lakás, ezért ez vagyonként nem vehető figyelembe. Fentieken túlmenően Kérelmező ápolni kívánt édesanyja az ……………. szám alatt rendelkezik egy lakás tulajdonjogával, a Kérelmező tartózkodási helyeként megjelölt ……….. utcai ingatlan édesanyja korábbi ingatlana volt, melyet idén tavasszal cserélt el a jelenlegi lakására. 
2010.06.01-én megkerestem a Polgármesteri Hivatal adóhatóságát a kérelmező haszonélvezeti jogának, mint vagyonértékű jogot képező értékének megállapítására.

A 2010.06.07-én kiállított adó- és érték bizonyítvány alapján: 

· Szentendre ………. alatti 4098/8/A/4 hrsz-ú öröklakás ¾ tulajdoni hányadára vonatkozó, Kérelmezőt megillető haszonélvezeti jog értéke: 5.568.000,-Ft ,

· Szentendre ………... alatti a 4098/8/A/1 hrsz-ú öröklakás ¾ tulajdoni hányadára vonatkozó, Kérelmezőt megillető haszonélvezeti jog értéke: 3.456.000,-Ft.

Mivel Kérelmező vagyoni értékű jogai egyenként és összességükben is meghaladják az előírt értékhatárt, ezért a kérelmet a 2010. június 8. napján kelt 850-5/2010. sz. határozatommal elutasítottam.
A döntés ellen a Kérelmező fellebbezést nyújtott be, melyben leírta, hogy fiai a ……….. sz. alatti ingatlant használják lakás céljára, melynek tulajdonosai is. Édesanyja az …….. lakik, ahol tulajdonos is. Kérelmező az ……….. lakik, ami a fia tulajdonát képezik, és kérelmező a haszonélvező. Nem érti, miért akadálya az ápolási díjnak az, hogy mindannyiuknak van saját lakása. Fellebbezéséhez becsatolta az édesanyja ………. utcai lakásának eladásáról és ……….. utcai lakásának megvásárlásáról szóló szerződéseket.
A közigazgatási hatósági eljárás és szolgáltatás általános szabályairól szóló 2004. évi CXL. törvény (továbbiakban: Ket.) 107. § (1) bekezdése szerint önkormányzati hatósági ügyben átruházott hatáskörben hozott elsőfokú döntéssel szembeni fellebbezés elbírálása a képviselő-testület hatáskörébe tartozik.

A Ket. 105. § (1) bekezdése alapján a másodfokon eljáró szerv a döntést helybenhagyja, feltéve, hogy nem szükséges a határozat megváltoztatása vagy megsemmisítése.
Az ügy iratait újból áttekintve megállapítható, hogy a megállapított tényállás a rendelkezésre álló iratokkal összhangban került megállapításra, és Kérelmező olyan vagyontárgyakkal rendelkezik, melyek vagyonnak tekintendők, ezért az ápolási díjra nem jogosult. 

Fentiek alapján egyértelműen megállapítható, hogy az átruházott hatáskörben eljáró polgármester a döntést  a R. rendelkezéseinek megfelelően, jogszerűen hozta meg és a fellebbező által felhozott indokok a határozat megsemmisítésének vagy módosításának alapjául nem szolgálhatnak.
Az ügyintézési határidő: 2010. október 6.
Határozatom a R. 3. § (5) bekezdésén alapul, hatáskörömet és illetékességemet a Szt. 43/B. § (1) bekezdése, valamint a R. 2. § (1) bekezdése; illetékességemet a Szt. 32/A § (1) valamint a Ket. 107. § (1) bekezdése alapján állapítottam meg. 

Szentendre, 2010. szeptember …

dr. Dietz Ferenc
polgármester

Értesül: 

1. Fellebbező

2. Irattár

Felelős: Polgármester

Határidő: azonnal

K. m. f.


dr. Dietz Ferenc  s. k.
dr. Molnár Ildikó s. k.


polgármester
jegyző
Kapja:

1. Önkormányzati és Szervezési Iroda – irattár

2. A Képviselő-testület tagjai – Weboldalon

3. Közigazgatási és Népjóléti Iroda – intézkedésre

4. Közgazdasági és Vagyon Iroda - tájékoztatásul

Közzétéve az F/Közös/Határozatok mappában és a Weboldalon.
A kiadmány hiteléül:
Szentendre, 2010. szeptember 10.
Csattosné Horváth Edit

